钦定古今图书集成/历象汇编/乾象典/第080卷 > 《本草纲目》 > 《发明》
## 钦定古今图书集成/历象汇编/乾象典/第080卷 > 《本草纲目》 > 《发明》

陈藏器曰：“江淮以南，地气卑湿，五月上旬，连下旬尤
甚。《月令》土润溽暑，是五月中气，过此节以后，皆须曝
书画。梅雨沾衣，便腐黑，澣垢如灰汁，有异他水，但以
梅叶汤洗之乃脱，馀并不脱。”

李时珍曰：“梅雨或作霉雨，言其沾衣及物，皆生黑霉
也。芒种后逢壬为入梅，小暑后逢壬为出梅。又以三
月为迎梅雨，五月为送梅雨。此皆湿热之气，郁遏薰
蒸，酿为霏雨。人受其气则生病，物受其气则生霉。故此水不可造酒醋，其土润溽暑”乃六月中气，陈氏之
说误矣。